Papist

Papist er et begrep som brukes, i hovedsak av reformerte og protestanter, for å referere til katolikker. Ordet er avledet av «pave» (latin papa)«Papist», Merriam Webster Online, og oppstod under den engelske reformasjonen som betegnelse på personer som trodde på det pavelige primatet.

I vår tid oppfattes det av mange som nedsettende. Ordet var i alminnelig bruk, særlig i Storbritannia, frem til midten av det 19. århundre, og er fremdeles et juridisk begrep, i den forstand at personer som bekjenner seg til «the popish religion» eller gifter seg med en «papist» gjennom Act of Settlement fra 1701 er utelukket fra den britiske tronfølgen. Katolikker ble i Storbritannia (og en rekke andre land) ansett for å være anti-protestantiske.Walter Walsh: The Secret History of the Oxford Movement, sidene 8 og 187, C.J. Thynnes, 1898The American National Preacher, August 1851, Sermon DLIII, s. 190

Begrepet brukes fremdeles av enkelte politikere i Det forente kongerike, spesielt i Nord-Irland (f.eks. av Ian PaisleyIan Paisley, Papist Doctrine of Oaths), og i antikatolske kretser i USA.Vladimir Moss, Letter to a Papist   

 Referanser 

Kategori:Religion
Kategori:Ord og uttrykk
Kategori:Antikatolisisme
Kategori:Nedsettende ord og uttrykk om katolisisme